ข้อบังคับเจ้าพนักงานจราจรในเขตกรุงเทพมหานคร (ชั่วคราว)ข้อบังคับเจ้าพนักงานจราจรในเขตกรุงเทพมหานคร(ชั่วคราว)ว่าด้วยการจัดการจราจรบริเวณโดยรอบพระบรมมหาราชวัง เนื่องในการถวายสักการะเบื้องหน้าพระบรมฉายาลักษณ์และเข้าเฝ้าฯกราบถวายบังคมพระบรมศพพระบาทสมเด็จพระปรมินทรมหาภูมิพลอดุลยเดชมหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร(ฉบับที่ ๒)พ.ศ. ๒๕๕๙[๑] ตามที่กองบัญชาการตำรวจนครบาลได้ออกข้อบังคับเจ้าพนักงานจราจรในเขตกรุงเทพมหานคร (ชั่วคราว)ว่าด้วยการจัดการจราจร บริเวณโดยรอบพระบรมมหาราชวังเนื่องในการถวายสักการะเบื้องหน้าพระบรมฉายาลักษณ์และเข้าเฝ้าฯกราบถวายบังคมพระบรมศพพระบาทสมเด็จพระปรมินทรมหาภูมิพลอดุลยเดชมหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตรพ.ศ. ๒๕๕๙ แล้วนั้นเนื่องจากมีประชาชนเป็นจำนวนมากเดินทางมาถวายสักการะเบื้องหน้าพระบรมฉายาลักษณ์และเข้าเฝ้าฯกราบถวายบังคมพระบรมศพพระบาทสมเด็จพระปรมินทรมหาภูมิพลอดุลยเดชมหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตรในพระบรมมหาราชวัง ดังนั้นเพื่อเป็นการปลอดภัยและสะดวกในการจราจรจึงจำเป็นต้องออกข้อบังคับเจ้าพนักงานจราจรเพิ่มเติมเพื่อรองรับการจัดการจราจรบริเวณโดยรอบพระบรมมหาราชวังฉะนั้นอาศัยอำนาจตามความในมาตรา ๑๓๙ (๒) และ (๔) แห่งพระราชบัญญัติจราจรทางบก พ.ศ. ๒๕๒๒และคำสั่งกระทรวงมหาดไทยที่ ๕๒๙/๒๕๕๕ ลงวันที่ ๗ กันยายน ๒๕๕๕แต่งตั้งผู้บัญชาการตำรวจนครบาลหรือผู้ได้รับมอบหมายให้ปฏิบัติราชการแทนเป็นเจ้าพนักงานจราจรในเขตกรุงเทพมหานครประกอบกับคำสั่งกองบัญชาการตำรวจนครบาลที่ ๓๑๗/๒๕๕๙ ลงวันที่ ๕ ตุลาคม ๒๕๕๙ เรื่องการกำหนดลักษณะงานและการมอบหมายอำนาจหน้าที่รับผิดชอบให้รองผู้บัญชาการตำรวจนครบาลและผู้บังคับการประจำกองบัญชาการตำรวจนครบาลโดยมอบอำนาจให้รองผู้บัญชาการตำรวจนครบาล (งานจราจร)กำกับบริหารราชการสั่งและปฏิบัติราชการแทนผู้บัญชาการตำรวจนครบาลจึงได้ออกข้อบังคับไว้ดังนี้ข้อ๑ ข้อบังคับนี้เรียกว่า ข้อบังคับเจ้าพนักงานจราจรในเขตกรุงเทพมหานคร(ชั่วคราว) ว่าด้วยการจัดการจราจร บริเวณโดยรอบพระบรมมหาราชวัง เนื่องในการถวายสักการะเบื้องหน้าพระบรมฉายาลักษณ์และเข้าเฝ้าฯกราบถวายบังคมพระบรมศพพระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราชบรมนาถบพิตร (ฉบับที่ ๒) พ.ศ. ๒๕๕๙ข้อ๒ ข้อบังคับนี้ให้ใช้บังคับตั้งแต่วันที่๒๗ ตุลาคม พ.ศ. ๒๕๕๙ เป็นต้นไป จนเสร็จสิ้นพระราชพิธีพระบรมศพข้อ๓ ห้ามหยุดหรือจอดรถทุกชนิด ตลอดเวลาทั้งสองฝั่ง ในถนนดังต่อไปนี้๓.๑ถนนจักรพงษ์ ตั้งแต่แยกบางลำพู ถึงจุดเชื่อมต่อถนนเจ้าฟ้า๓.๒ถนนพระสุเมรุ ตั้งแต่จุดเชื่อมต่อถนนพระอาทิตย์ (ซอยลำพู) ถึงแยกบางลำพูข้อ๔ กำหนดให้รถเดินได้ทางเดียวในถนนดังต่อไปนี้๔.๑ถนนจักรพงษ์ จากแยกบางลำพู ไปถึงจุดเชื่อมต่อถนนเจ้าฟ้า๔.๒ ถนนพระอาทิตย์ จากจุดตัดถนนเจ้าฟ้าไปถึงจุดเชื่อมต่อถนนพระสุเมรุ (ซอยลำพู)๔.๓ถนนพระสุเมรุ จากจุดเชื่อมต่อถนนพระอาทิตย์ (ซอยลำพู) ไปถึงแยกบางลำพูข้อ๕ ข้อบังคับนี้มิให้ใช้บังคับกับรถดังต่อไปนี้๕.๑รถที่เข้าร่วมพระราชพิธีพระบรมศพพระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดีจักรีนฤบดินทร สยามินทราธิราช บรมนาถบพิตร๕.๒รถเจ้าพนักงานจราจรหรือพนักงานเจ้าหน้าที่และรถเจ้าพนักงานตำรวจขณะปฏิบัติหน้าที่๕.๓รถที่ได้รับอนุญาตจากเจ้าพนักงานจราจรหรือพนักงานเจ้าหน้าที่ที่รับผิดชอบข้อ๖ นับตั้งแต่วัน เวลาที่ข้อบังคับนี้ใช้บังคับ ให้ยกเลิก ข้อบังคับ กฎระเบียบคำสั่งใดที่ขัดหรือแย้งกับข้อบังคับนี้ไว้เป็นการชั่วคราวประกาศ ณ วันที่ ๒๗ตุลาคม พ.ศ. ๒๕๕๙พลตำรวจตรีจิรพัฒน์ ภูมิจิตรรักษาราชการแทนรองผู้บัญชาการตำรวจนครบาลปฏิบัติราชการแทนผู้บัญชาการตำรวจนครบาลเจ้าพนักงานจราจรในเขตกรุงเทพมหานครปริยานุช/จัดทำ๒ พฤศจิกายน๒๕๕๙ชวัลพร/ตรวจ๒๑ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๔๖ ง/หน้า ๗๓/๒๘ ตุลาคม ๒๕๕๙